Egyesült Föld

## * Északi Köztársaság

Az Egyesült Föld zászlaja, melyet az Északi Köztársaság is tovább használ

### Hivatalos nyelv:

Minden nyelv hivatalos, melyet az ország népességének több, mint 5%-a beszél. Ez jelenleg a dán és a svéd. Mint semleges kormányzati nyelv, hivatalos még a mesterséges epszeratnó is, illetve délen a német regionális nyelv.

### Vallás:

vallásszabadság van érvényben

https://www.youtube.com/watch?v=UjEngEpiJKo

## Államfő

### Állampolgárság:

Északi Köztársaság, Amerikai Egyesült Államok

## Rendfőmester

### Foglalkozás:

botanikus, zoológus, akadémikus, természettudós, egyetemi oktató, biológus, kémikus, meteorológus, őslénykutató, malakológus, enciklopédista

## **Egyesült Föld**

> *"Minden ember szabadnak és jogokban egyenlőnek születik és marad"*
>
>
>
>
>
>
>
>

Az Egyesült Föld egy direktoriális köztársaság Európa északi részén, melynek területe magában foglalja a néhai Dániát és Svédország déli csücskét. Népessége 4 364 523 fő, fővárosa Központi Város. Zászlaja 3:5-höz arányú, sötétkék alapon ezüstszínű Föld, melyet ezüstszín babérkoszorú ölel.

### Történelem

Az Egyesült Föld alapítói elsősorban tudósok és szabadgondolkodók voltak, gyakran szabadkőműves páholyok tagjai is. Az állam története egészen a középkorig nyúlik vissza. A katolikus egyház dogmái évszázadokig ellehetetlenítették a tudomány fejlődését, így számos filozófus fordult szembe az egyházzal, ezek azonban hosszú ideig elszigetelt esetek maradtak.

E tapasztalatokból merített Roger Bacon tanítványa, Anonymus. Anonymus fiatalkoráról kevés adattal rendelkezünk. Annyi biztosan állítható, hogy 1260 körül született Londnonban, és húsz évesen lett Bacon oxfordi diákja. Anonymus a Balliol College-ban írta meg mára híres-hírhedté lett művét, a **De obscurum et de aetatis suae lucis**-t, azaz a **A Sötétségről és az Eljövendő Fény Koráról**-t. A kódex formában írt könyvben Anonymus a baconi alapokból kiindulva lefeketeti egy merőben új világnézet alapjait, melyet "tudományos utópizmusnak" nevez.

Főbb megállapításai:

* korának Egyháza egy korrupt, hippokrita szervezet
* Isten létét hitelt érdemlően nem lehet bizonyítani
* A Bibliát emberek írták, történetei ellenkeznek a tapasztalatokkal
* A világ kísérletekkel és megfigyelésekkel megismerhető
* E megismerés "nyelve" a matematika

Anonymus művét eltitkolta a világ elől, és hasonló titokban szervezte meg mozgalmát, a **The ord'r of the knowing broth'rs-t,** azaz a "Tudós Testvérek Rendjét". A Testvériség felépítése a lovagrendekéhez nagyon hasonló volt. Tagjai az értelem és az ún. Egyetemes Igazság védelmére esküdtek fel. Céljuknak egy igazságos világállam létrehozását, a zsarnokság világszintű felszámolását tekintették. A Testvériség működésével katalizálta a kontinens ébredését a középkor "sötétéségéből", számos eretnekmozgalom mögött ők álltak. Mindig figyeltek rá, hogy létezésükre soha ne derüljön fény, s a világ lassú, ám szerves átalakításán munkálkodtak. A Római Köztársaság újjászületése, a pogány reneszánsz itáliai kibontakozása részben a Testvériségnek köszönhető, hiszen Dante, Petrarca, sőt, még Boccaccio is a Rend tagjai voltak. Az antik itáliai állam megszilárdulása után biztonságos helyet nyújtott az addig állandó félelemben élő testvéreknek.

A husziták lázadásának leverése után (a felkelés mögött szintén a Rend állt) a Testvériség majdnem lebukott, és kevésen múlott, hogy a kelyhesek egyik vezetője nem tárta a világ elé létezésüket. Részben ennek esett álozatául maga Husz János is. A husziták híres harcmodorát, melyet a szekérvárakra és a gyalogságra alapoztak, a Rend tudósai alkották meg- nem kevés huszita tábornok maga is a Tudós Testvérek Rendjének tagja volt. A bukás után a testvérek indokoltnak látták egy katonai szervezet megalakítását, melyről a híres cardiffi vitán döntöttek 251-249 arányban. Ez a szervezet lett a **Kozmosz Raj**. A Kozmosz Raj utcai harcokat vívott a német lovagokkal, a templomosokkal, később a jezsuitákkal és az inkvizícióval. Csatákat döntötek el a megfelelő pillanatban való beavatkozással (hadseregek vezetőit gyilkolták meg), feladatuk a feudális világrend elleni fizikai küzdelem volt. 1453-ban a raj legkiválóbb mérnöke, egy magyar fegyverkovács, bizonyos Orbán elárulta a modern ágyúk készítésének titkát az oszmánoknak, így megszerezve nekik Konstantinápolyt. A Kozmosz Raj felesküdött tagjainak onnantól kezdve égették izzó arannyal szívük fölé az MCCCCLIII jelet, hogy soha ne feledjék az árulás árát.

A Tudós Testvérek leghíresebb rendfőnöke ebből az időszakból Leonardo da Vinci lehetett volna, aki a történelemben először elutasította a címet. A XVI. század kezdetére az Egyház minden korábbinál nagyobb mélységekbe züllött. A reformáció újbóli kirobbantása kezdetben sikeresnek tűnt, ám a testvéreknek hamarosan nyilvánvalóvá vált, hogy a folyamat kezelhetetlenül újabb zsarnokságba torkollik (lásd: Kálvin svájci emberégetései). A törökök elfoglalták Európa délkeleti felét, a spanyolok egész civilizációkat irtottak ki Amerikában, Müntzer Tamás magánakciója Németországban pedig elbukott. Nincs biztos forrás erre vonatkozóan, azonban a pápa 1516-ban már valószínűleg tudott a Rend létezéséről: Jézus Társaságának valódi célja feltehetően a Tudós Testvérek Rendjének teljes elpusztítása volt. Az 1500-as években az utópisták fő céljává a túlélés vált.

Máig vitatott, hogy mi vezetett a XVII. század tudomán

## Rajparancsnok

### Gyermekei:

Máig vitatott, hogy mi vezetett a XVII. század tudományos forradalmához. A Testvériségnek nem meglepő módon nagy szerepet tulajdonítanak, ugyanakkor az időszak tudósainak többsége csak korszakalkotó felfedezéseik után lettek testvérek: Galilei, Newton vagy éppen Pascal, bár Kepler például kivétel. Az Egyház inkvizíciója csak lassítani tudta a folyamatot, megállítani már nem. Az emberek hite kezdett megingani vezetőikben, az isteni legitimáció egyre tarthatatlanabbá vált, a vallásszabadság lassanként teret hódított, míg a világ megismergerhetetlenségének képzete oszlásnak indult. Newton megmutatta, hogy az "égi és földi szférák" azonos természeti törvények szerint működnek. Az angol polgári forradalom a Rend működésétől függetlenül robbant ki: ez jelezte, hogy a világ gyökeres átalakuláson ment keresztül. A Kozmosz Raj segített ugyan a New Model Army létrehozásában, ám ezen kívül csak megfigyelői voltak az eseményeknek. Cromwell diktatúrája, majd a királyság resturálása ugyanakkor rámutatott, hogy a világ még nem áll készen ekkora változásra.

### Eredmény:

Az utópisták létrehozzák az Egyesült Földet.

Newton 1695-ben lett a Tudós Testvérek Rendjének főmestere. A Napkirály abszolutizmusa ellen, melyet *újkori zsarnokság*-nak titulált, meghirdette az úgynevezett Fény-tervet, melyről az 1697-től 1698-ig tartó Nagy Római Vitán döntöttek a rend tagjai. A szavazáson 459-41 arányban eldőlt, hogy a következő évszázad második évtizedéig létrehoznak egy államot valahol Európában, illetve felfedik kilétüket a világ előtt -mely ekkor már a kontinens számos királyi udvarában nyílt titoknak számított.

A választás a káoszba fulladt Dán-Norvég Unióra esett, annak is dán részére. Newton Amerikába utazott, ahol a telepesekkel és indiánokkal együttműködve a Rend évszázadok alatt felhamozott hatalmas vagyonából elkezdődött a Húsvéti Kikötő építése. A kikötő 1701-re készült el, majd a legnagyobb titokban megkezdődött a Húsvéti Flotta felállítása. A titoktartásban számos helyi puritán és indián segített: azok "be nem avatottak", akik túl sokat tudtak, senkinek sem adhatták tovább a híreket, mert megölték őket. Az építkezésben hatalmas szerepet kaptak a Kozmosz Raj kalózai által a felszabadított afrikai rabszolgák, akik ügyességükkel, kitartásukkal és bátorságokkal évekkel rövidítették meg a flotta építését. Minden hajó úgynevezett Kozmosz-osztályú sorhajó volt, uniformizált felépítéssel: 100 ágyúval, 850 fős személyzettel és 2000 tonna vízkiszorítással, ezen kívül minden hajó képes volt további 150 szárazföldi katona szállítására. A szükséges, több mint 100 000 fős flottalegénységet, valamint a kikötő munkásait a szintén titokban felépült Szabadság-városban szállásolták el a háború megkezdéséig. A hatalmas embertömeg felszabadított rabszolgákból, európai telepedekből és bevándorlókból, távol-keleti munkásokból és indiánokból tevődött össze.

A 100. hajó, a Ráció 1704. karácsonyi vízrebocsátása után Newtonéknak nyilvánvalóvá vált, hogy a sorhajókon szálított szárazföldi egységek száma túl kevés lesz a Dánia elleni támadáshoz, a nagyhatalmak vélhető beavatkozásával nem is számolva. A probléma megoldásáért döntöttek a Neptunusz-osztály felállításáról. A Neptunusz-osztály csekély tűzerejű és viszonylag alacsony merülésű, módosított felépítésű kereskedelmi hajókból állt, melyek egyetlen feladata a sorhajók biztonságában a szárazföldi hadsereget eljuttatni, majd partra szállítani Dániában. Összesen 30 darab ilyen hajó épült, a legénység mellett mindegyiken 2000 katonát lehetett egy hónapig elszállásolni. Ezen kívül készült még 3 úgynevezett *tartály-hajó,* melyben szinte kizárólag vizet és élelmiszert tároltak, hogy az óceánon való átkelés szükségleteit fedezzék.

Az invázió 1707. április 4.én indult meg, a hadműveleteket Newton személyesen tervezte. A Húsvéti Flotta 133 hajója három hétig utazott a tengeren, mialatt a kezdeti 60 000+15 000 szárazföldi partraszálló katona száma háromezer fővel zsugorodott. Ez volt a történelem addigi legnagyobb szabású ilyen akciója, soha azelőtt és azóta sem kíséreltek meg egy ekkora óceánon való átkelést. Az időjárás kegyes volt, így május 6.-án a flotta elérkezett a Skóciától északra található Fair-szigethez. A britek saját hajóikkal blokád alá vonták a térséget, és megadásra szólították fel a Húsvéti Flottát. A Ráció sortüzével megkezdődött a véres Fair-szigeti csata, melyben a britek 58 hajója szállt hullámsírba, míg a Húsvéti Flotta csupán 3 sorhajót és egy tartály-hajót vesztett. A csata menetét a váratlanul megjelenő Római Köztársaság hajói döntöték el. Az utópisták tovább hajóztak Dánia-felé, ahol a meglepetés erejével május 19.-én megkezdték Koppenhága bombázását. Az egész éjszka tartó ágyútűz megsemmisítette a várost védő erődöt, és a dán főváros május 20.-án kapitulált. A Neptunusz-osztályú partraszállító-hajókról kieveztek a szárazföldi egységek, és 22.-ig teljesen megszállták Sjælland szigetét. A sorhajók és a szárazföldi egységek az elkövetkező évben tovább nyomultak előre Dániában, megütközve az időközben létrejött Keresztény Koalíció seregeivel. 1709-re az utópisták hatalma megszilárdult Dániában, a Keresztény Koalíció pedig beszüntette hadműveleteit, és elismerték az új status quo-t. A Tudós Testvérek Rendje 1709. július 4.-én kikiáltotta az Egyesült Földet.

1709 dedemberében megtartották a Koppenhágai Értekezletet, mely kimondta, hogy a testvéreknek az Egyesült Föld működését 1711 jan. 1.-ig kell meghatározniuk. A dán lakosság kezdetben ellenségesen viszonyult az új helyzethez, azonban a rend még mindig tekintélyes kincstárából belefogott a világ első modern szociális rendszerének kiépítésébe: iskolákat alapítottak, 8 órában maximalizálták a munkaidőt, betiltották a gyermekmunkát, megszüntették a jobbágyságot, eltörölték a nemesi címeket, vallásszabadságot hirettek, újságokat indítottak, köztisztasági és közegészségügyi reformokat hoztak stb. A dán lakosság döntő többségét ezek a progresszív intézkedések rövid időn belül az Egyesült Föld lelkes hívévé tették, a volt elit pedig nagyrészt elmenekült az országból.

A Tudós Testvériség Rendje hivatalosan is áttette székhelyét a Római Köztársaságból az Egyesült Földre. A világ számos tudósa és értelmiségije valóságos kánaánt talált magának, de minden felől érkeztek a jobb életre vágyó emberek. Poroszországból csak 1710-ben hetvenezer jobbágy szökött át a határon, és kezdett új életet az Egyesült Föld polgáraként.

1710-ben végre meghatározták az Egyesült Föld működését. A Tudós Testvériség Rendje egyfajta alkotmánybíróság szerepét látta el, míg a Kozmosz Raj az állam hivatalos hadseregévé vált. Az Egyesült Föld fővárosa Központi Város lett, mely Koppenhága mellett jött létre.

## Amerikai függetlenségi háború

Az Amerikai Egyesült Államok zászlaja, az ún. Betsy Ross

### Részvevő felek:

Amerikai kolóniák, indiánok, Franciaország, nemzetközi önkéntesek, Egyesült Föld, Hessen, Egyesült Királyság

### Eredmény:

Az Amerkai Egyesült Államok nemzetközi elismerése

Az Egyesült Föld ellen újra és újraszerveződtek a Keresztény Koalíciók, melyek azonban sosem érték el céljukat, sőt, az utópisták kiterjesztették határaikat. Az Amerikai Függetlenségi Háborúban a lázadók oldalán álltak (Szabadság-város lakói hadianyaggal látták el az amerikaiakat, ám 1779-ben a britek felégették), és végül létre jött az Amerikai Egyesült Államok. Az Egyesült Föld és az USA egyás testvérállamai, előbbi az öreg kontinensen, utóbbi az újvilágban küzd a világállamért, azonos célok mentén, ám más berendezkedéssel. Egy szerződés értelmében ha az egyiknek baja esne, vagy a történelem viharai elsöpörnék, egyfajta B-tervként mindig ott a másik ország, amely tovább viheti a tudományos utópizmus lángját.

### Viszonya a Nagy francia Forradalomhoz

A Nagy Francia Forradalomban az Egyesült Föld kezdetben a jakobinusokat és a girondistákat támogatta. Antoine Lavoisier elnök személyesen utazott Párizsba, hogy segítse a forradalmi kormányok munkáját, azonban küldetése kudarcot vallott és 1794. május 8.-án a jakobinusok lefejezték. E naptól fogva az Egyesült Föld mindent megtett, hogy végezzen Robespierrel, és még abban az évben az ún. Sárkányfog-akció sikerrel járt. Napóleon uralma felemás megítélés alá esik az Egyesült Föld polgárai között, bár a többség a hagyományos európai monarchák megdöntésében hatékony "eszközként" tekint rá.

## Első Inváziós Háború

Az Egyesült Föld hajói -még dán lobogó alatt- felvonulnak a Második Keresztény Koalíció ellen.

### Eredmény:

Az Egyesült Föld megszerzi Svédország déli részét.

### Társadalom

1815-re már 4 generáció nőtt fel Egyesült Föld állampolgáraként. A régi rendszer hívei meghaltak, a fiatalok pedig neveltetésüknek köszönhetően nem vágytak vissza a feudalizmus korába.

## Második inváziós háború

A Harmadik Keresztény Koalíció flottáját megsemmisíti egy vihar.

### Részvevő felek:

Harmadik Keresztény KoalícióEgyesült Föld

### Eredmény:

A Harmadik Keresztény Koalíció flottája teljesen megsemmisül, az Egyesült Föld így megmenekül.

 Vidéki városok
 Falvak

## Harmadik inváziós háború

Az Egyesült Föld hadicselének köszönhetően a brit flotta elsüllyeszti önmagát.

### Részvevő felek:

Negyedik Keresztény KoalícióEgyesült Föld

### Eredmény:

Az Egyesült Föld ismét megőrzi integritását, az európai hatalmak tekintélye jelentős mértékben csökken. A Negyedik Keresztény Koalíció feloszlása után a szövetség többé nem szerveződött újra.

 6 elemi iskola
 Szakmunkás bizonyítvány
 Érettségi
 Diploma
 Doktori fokozat

### Oktatás

6 éves korától minden gyermek kötelezően bekerül az állami oktatási rendszerbe, kivéve a szelemileg sérült gyermekeket.

A szellemileg sérült gyermekekről, amint kiderül, hogy valamilyen rendellenessében szenvednek, az úgynevezett életőrök gondoskodnak, akik gyógytornával, játékokkal stb. segítik a beteg gyerekeket. Fontos, hogy a sérültek ne szegregálódjanak, ezért az életőrök a sérültek állapotának megfelelő módon segítik őket, hogy minél többször érintkezzenek a társadalommal.

Az "egészséges" gyermekek 12 éves korukig elemi iskolába járnak, ahol a közösségi létről, a tudományos utópizmus főbb tanításairól és az életben hasznos gyakorlati dolgokról tanulnak. A cél az, hogy már fiatalon beléjük nevelődjön a szolidaritás, a testvériség, a vágy a szabadságra és az egyenlőségre, egymás elfogadása és megbecsülése. Megismerkednek az elemi matematikával, a betűvetéssel, az érvelés alapjaival, a költészettel és felkeltik kíváncsiságukat a természet működése iránt.

   12 éves koruk után a diákok választhatnak, hogy szakmunkás bizonyítványt, vagy érettségit szeretnének. A szakmunkás bizonyítvány ahhoz szükséges, hogy valaki földműves, ipari munkás, kereskedő stb. legyen, érettségizni a politikai vezetőknek, életőröknek, titkároknak, katonáknak stb. kell. Mivel az oktatás teljesen ingyenes, ezért bárki bármikor kitanulhatja azt a mesterséget, amit szeretne.

A diplomásokból általában tudósok, orvosok vagy tanárok lesznek, bár számos kivétel akad, például az olyan zsenik, mint Michael Faraday, aki egy angol parasztcsaládból érkezett az Egyesült Földre mindenféle végzettség nélkül, mégis kiváló természettudósnak bizonyult.

### Egészségügy

Az Egyesült Föld állampolgárainak ingyenes egészségügyet biztosít. Az ország 30 körzetre oszlik, minden körzet rendelkezik egy Körzeti Kórházzal. Az 5000 főnél több lakost számláló településeken állandó sebészeti osztály működik, valamint minden településen egyszerre legalább két orvosnak kell tartózkodnia. Ezek az orvosok külön erre a célra épített kisméretű, fából készült **doktorházakban** dolgoznak, melyek mellett gyorsjáratú szekerek állnak egy hajcsárral állandó készenlétben. Így ha valaki rosszul lesz a faluban, és az nem orvosolható helyi szinten, a szekérrel a lehető leggyorsabban egy közeli sebészetre vagy kórházba szállítható.

### Gazdaság

Az Egyesült Föld gazdasága 1813-ban 3 514 957 embert foglalkoztat. Az ország protekcionista gazdaságpolitikát folytat, külföldi cégek nem tevékenykedhetnek az EF területén. Gazdasága alapján az ország egy félig ipari, féig mezőgazdasági államnak mondható, a technológiai fölény, a tudósok nagyszámú bevándorlása és a kedvező feltételek miatt az ipari forradalom innen indult el az 1730-as években.

 Mezőgazdaság
 Szolgáltatások
 Kereskedelem

A gazdaság félig tervezett: a kormány 3 éves ciklusokban politikai célokat tűz ki, melynek megvalósítását a minisztériumokra bízzák. A minisztériumok pályázatot hirdetnek az adott cél elérését szolgáló különböző megoldások összegyűjtésére, majd a minisztériumok és a Tudományos Akadémia kutatói közösen döntenek a nyertes páylázatról. Ezek alapvetően általános eljárási módok, tervek a kitűzött célok elérésére. Így a gazdaság épp annyira szabad, hogy mindig "megtalálja" a leggazdaságosabb megoldást, és épp annyira kötött, hogy a folyamatok "mederben maradjanak".

Az Egyesült Föld a világ egyik legnagyobb ipari termelője, a világszinten évente benyújtott szabadalmak 68%-a az Egyesült Földről származik, hadserege pedig a legmodernebb fegyverekkel felszerelt.

Az ország állampolgárainak keresetükhöz mérten kell adót fizetniük, az adózás százalékos nagyságát a **6\*(ln(x))-18,837** képlet írja le, ahol x az adott állampolgár havi bruttó jövedelme. Az Egyesült Földön 90%-os örökösödési adó van érvényben, ezzel megakadályozva, hogy egyesek származásuk révén jussanak jogtalan előnyökhöz.

 Oktatás
 Ösztöndíjak, pályázatok
 Iparfejlesztés
 Hadsereg
 Szociális támogatások
 Kormányzati tartalék
 Egyéb

### Politika

Az országban 17 párt van bejegyezve, ebből az 1813-as választásokon 7 került be a Nemzetgyűlésbe. Minden állampolgár képviselőnek választható és képviselőkről szavazhat, aki betöltötte 19. életévét és elvégezte az elemi iskolát.

Az elnökválasztásokat 3 évente tartják, adott év augusztusának második szombatján. Az elnököket szeptember elsején iktatják be, akik esküt tesznek az Egyetemes Igazság védelmére.

Az 1812-es reform óta az ország saját, írott alkotmánnyal rendelkezik, mely a világ 4. ilyen típusú dokumentuma. Addig a működést Anonymus műve és a Tudós Testvérek Rendje "szellemében" hozták.

Az ország eddigi elnökeiről részletesebben lásd ezt a listát.

A fontosabb kérdéseket népszavazás elé bocsátják. A hatalomnak így tulajdonképpen öt pillére van: a sajtó, a nép (a legfontosabb ügyekről népszavazások útján dönt), a kormány (végrehajt), a köztársasági elnök (a kormány és a törvényhozás ellensúlyaként funkcionál) és a Nemzetgyűlés (az általánosabb törvényeket, javaslatokat stb. tárgyalja meg és fogadja el). A Tudós Testvérek Rendje minden más szervet ellenőriz, az 1812-es reform óta hivatalosan is alkotmánybíróságként működik.

### Kormányzat

Az Egyesült Föld kormányát 3 évre választják meg, az elnökválasztáshoz képest egy évvel késleltetve. 9 állandó minisztériumból és a miniszterelnökből áll:

### Közigazgatás

Az országot tagállamok alkotják, ezek kormányainak élén miniszterelnökök állnak. A tagállamoknak saját fővárosuk és törvényhozásuk van. A 6. tagállam csatlakozásakor a Nemzetgyűlés mellett létre fog jönni a másodlagos parlamentként működő Országgyűlés is. Jelenleg két tagállam tagja az Egyesült Földnek, a Dán Köztársaság (fővárosa Koppenhága) és a Svéd Köztársaság (fővárosa Stockholm). Dánia miniszterelnöke Eskild Hansen, Svédország miniszterelnöke pedig Nicholas Widforss. A tagállamokat igen nagy autonómiával bírnak belügyeiket tekintve, sőt, saját nagykövetségekkel is rendelkezhetnek és bizonyos fokú önállóságot élveznek a külpolitikában is.

### Kapcsolatok

Az Egyesült Föld jó viszonyt ápol a Római Köztársasággal és az Egyesült Államokkal. Ellenséges viszonyban van Jeruzsálemmel, ugyanakkor ez csak diplomáciai szóváltásokban nyilvánul meg. Számos ország bírálja az Egyesült Földet annak tudományban elfoglalt monopolhelyzete miatt, ugyanakkor az Egyesült Föld hivatalos álláspontja szerint ez működésük "felsőbbrendűségéből" fakadó természetes állapot.

### Hadsereg

Az Egyesült Föld 1815. január 1.-én 10 000 fős hadosztályt tart fenn, ez a Kozmosz Raj, az ország hivatalos hadereje. Parancsnoka a kiváló fizikus, Michael Faraday.

A Kozmosz Raj felépítése a 10-es számrendszerre épül.

 Tized
 Század
 Ezred
 Hadosztály
 Hadsereg

A Kozmosz Rajban csak önkéntesek szolgálhatnak, ugyanakkor egy szigorú kiválasztási procedúra szűri meg a jelentkezőket. A gyerekek a kötelező heti négy testnevelésórán a katonai kiképzés alapjait tanulják meg, így szükség esetén a lakosság jelentős része hadba hívható. Az ország 2 katonai körzetre oszlik, egy északi (svéd területek) és egy déli körzetre (dán területek).

Az Egyesült Föld fennállásának 108 évéből (a függetlenségi háborút nem számítva) 16-ot háborúval töltött, ezalatt 5 háborút vívott melyből 5-öt megnyert.

### Az 1815-ös krízis

Az állam 1815-ben háborút indított a Skandináv Birodalom ellen az Egyesült Föld katonai doktrínája alapján megelőző csapásként. A háború azóta is folyik, a skandinávokat egy ponton Jéghon és Kurföld is támogatta, az Egyesült Föld szövetségesei a Suomi Fejedelemség valamint Jugra.

1815 nyarán Szilágyi Géza, a Tiszai Nagyfejedelemség vezérlő-fejedelme titokban ellátogatott Lamarck rendfőmester nagy port kavaró bejelentésére, ahol elfogták és bíróság elé állították. A kormány 200 tonna aranyért vagy 200 tonna nyersanyagért cserébe hajlandó lett volna kiadni a foglyot bármely államnak, azonban nem érkezett komolyan vehető ajánlat. Végül az Észak-Afrikai Császárság 150 tonna nyersanyagot szállított az országba a fogolyért cserébe, így a fejedelmet a Newton nevű kereskedelmi hajóra vitték, melynek útja a Gibraltáron keresztül vezetett volna. Azonban nem sokkal az indulás után egy felségjelzés nélküli hadihajó elfogta a Newton-t és iszabadította Szilágyit.

1815 szeptember 10-én merényletet követtek el az alig néhány napja újraválasztott James Watt elnök ellen. Az új választásokat 1816-ban tartják meg, így az 1813-as Nemzetgyűlés mandátuma rendkívüli módon meghosszabbodik egy évvel. A potenciális jelöltek 1816 elején már megkezdték kampányukat.

Északi Köztársaság

A választást a mérsékelt jobboldali Bolyai Farkas nyerte, aki a második fordulóban legyőzte a baloldali Ampére-t. Az új elnök válságkezelő politikát hirdetett, ennek keretei között találkozott a pápával. Az ország nevét Északi Köztársaságra változtatták, a Tudós Testvérek Rendje pedig visszavonult a nyilvánosságtól. A Nemzetgyűlés -a nép heves tiltakozása mellett- egy nagyon szoros népszavazáson végül döntött egy új funkció, a dictator létrehozataláról, melyet csakis a legnagyobb krízishelyzetben tölthet be egy a Nemzetgyűlés 90%-a által megválasztott személy.

1817 végén béketárgyalások kezdtődtek a Skandináv Birodalommal.